فقیر سید وحید الدین

فقیر سید وحید الدین (پیدائش: 1903ء - وفات: 16 جولائی، 1968ء) پاکستان سے تعلق رکھنے والے اردو کے نامور ادیب اور ماہرِ اقبالیات تھے۔

 حالات زندگی 
فقیر سید وحید الدین 1903ء کو لاہور، برطانوی ہندوستان (موجودہ پاکستان) میں مشہور فقیر خانوادے میں پیدا ہوئے۔ ان کے والد فقیر سید نجم الدین علامہ اقبال کے احباب میں شامل تھے۔ یوں فقیر سید وحید الدین کو بھی اپنی زندگی کا بیشتر حصہ علامہ اقبال کی صحبت میں بسر کرنے کا موقع ملا۔عقیل عباس جعفری، پاکستان کرونیکل، ورثہ / فضلی سنز، کراچی، 2010ءص 287

 ادبی خدمات 
1950ء میں فقیر سید وحید الدین نے علامہ اقبال کے حالات پر اپنی ذاتی یاداشتوں کی مدد سے ایک کتاب روزگارِ فقیر شائع کی جو بے حد مقبول ہوئی۔ 1964ء میں اس کتاب کا دوسرا حصہ شائع ہوا۔ 1965ء میں انھوں نے علامہ اقبال کی نادر تصاویر کا البم شائع کیا۔ ان کی دیگر تصانیف میں محسنِ اعظم و محسنین اور شخصی خاکوں کا ایک مجموعہ انجمن شامل ہیں۔

 تصانیف 
 روزگارِ فقیر (حصہ اول)
 روزگارِ فقیر (حصہ دوم)
 انجمن (یاد داشتیں)
 محسنِ اعظم و محسنین

 وفات 
فقیر سید وحید الدین 16 جولائی، 1968ء کو کراچی، پاکستان میں وفات پا گئے۔ وہ لاہور میں میانی صاحب کے قبرستان مین آسودہ خاک ہیں۔

 حوالہ جات 

زمرہ:1903ء کی پیدائشیں
زمرہ:1968ء کی وفیات
زمرہ:پاکستانی اردو مصنفین
زمرہ:پاکستانی مسلم شخصیات
زمرہ:لاہور کے مصنفین
زمرہ:ماہرین اقبالیات